આ ભાગ’માનું એક પ્રમુખ આકર્ષણ એટલે અત્યંત સોહામણું અને નાના બાળ જેવું નિર્દોષ એવું ડ્રેગન ‘ ટૂથલેસ ‘ . આ અત્યંત શક્તિશાળી અને કાબિલેતારીફ ડ્રેગન’ને કોઈ પહેલી નજરે જોઇને કહી જ ન શકે કે તેની ક્ષમતા શું હશે ? તેની ઝડપ શું હશે અને તેનો સપાટો શું હોઈ શકે ?? હિક્કઅપ અને ટુથલેસ’ની જોડી એટલે જાણે બે શરીર અને એક જીવ ! તે હદે તે બંને એકબીજામાં વણાઈ ગયા છે અને એકબીજાને સમજી ચુક્યા છે . અને આ કેમેસ્ટ્રી મુવી’માં ચોખ્ખી દેખાય પણ છે – ખાસ તો ટુથલેસ’નાં એક્સ્પ્રેશન કાબિલેતારીફ ઝીલાયા છે . . પહેલા જ ભાગની જેમ અહીંયા પણ પ્રચંડ વાદળા’ઓની વચ્ચે સરરર કરતા નીકળતા આ બંને ભેરુબંધો’ને જોવા એ એક લ્હાવો છે , જી હાં , હું આ બંને’ને ભેરુબંધ તરીકે ઓળખાવાનું જ પસંદ કરીશ – નહિ કે એક માલિક અને એક પાલતું તરીકે !